ཁྱད་པར་རྡོ་རྗེ་འཆང་ཀརྨ་པའི་དགོངས་པ་གསལ་བར་བྱེད་པའི་
བསྟན་བཅོས་ཐར་པའི་ལམ་ཆེན་བགྲོད་པའི་ཤིང་རྟ་
ཞེས་བྱ་བ་སྟོད་ཆ་བཞུགས་སོ། །
དུས་གསུམ་གྱི་རྒྱལ་བ་སྲས་དང་བཅས་པའི་བསྟན་པ་མཐའ་དག་དང་ཁྱད་པར་རྡོ་
རྗེ་ འཆང་ཀརྨ་པའི་དགོངས་པ་གསལ་བར་བྱེད་པའི་བསྟན་བཅོས་ཐར་པའི་ལམ་ཆེན་
བགྲོད་པའི་ཤིང་རྟ་ཞེས་བྱ་བ། ཕྱོགས་བཅུ་དུས་གསུམ་གྱི་དཀོན་མཆོག་རྒྱ་མཚོའི་སྙིང་པོ་
རྗེ་བཙུན་ཀརྨ་པའི་ཞབས་ལ་གུས་པར་ཕྱག་འཚལ་ཞིང་སྐྱབས་སུ་མཆིའོ། །དགྱེས་ཤིང་
བརྩེ་བ་ཆེན་པོའི་ཐུགས་ཀྱིས་དུས་ཐམས་ཅད་དུ་རྗེས་སུ་གཟུང་ནས་བྱིན་གྱིས་རློབ་ཏུ་
གསོལ། ཆོས་དབྱིངས་རབ་འབྱམས་ཕྱོགས་བཅུའི་ཞིང་གི་སྟོབས་བཅུ་མངའ་བ་སྲས་དང་
བཅས་པའི་མཁྱེན་བརྩེ་ནུས་མཐུ་ཕྲིན་ལས་སོགས། །མ་ལུས་གཅིག་བསྡུས་ལྔ་བརྒྱའི་ཐ་
མཪ་ སྟོན་ པ་ མཚུངས་ མེད་ སྐྱབས་གནས་དམ་པ་ཀུན་ ལས་ལྷག་པའི་ཐུགས་རྗེ་ཅན། །
འཇིག་རྟེན་དབང་ཕྱུག་ཀརྨ་པ་ཞེས་སྙན་གྲགས་ལྷ་ཡི་རྔ་གསང་ཆེར་སྒྲོགས་ས་གསུམ་འགྲོ་
བའི་བླ་མ་མཆོག །བཅོམ་ལྡན་མི་བསྐྱོད་མཆོག་གི་ཁྱབ་བདག་སྐུ་བཞི་ཡོངས་རྫོགས་རྡོ་རྗེ་
འཆང་དབང་བདེ་གཤེགས་ཀུན་གྱི་ཡབ་གྱུར་དང་། །གང་དེའི་ཆོས་ཀྱི་རྒྱལ་ཐབས་ཆེ་ལ་
རྒྱལ་བ་རང་གིས་དབང་བསྐུར་ཏེ། །རིན་ཆེན་པདྨ་རཱ་གའི་ཅོད་པན་འོད་འབར་བཅིངས་པ་
ལྔ་པའི་ཞབས། །དཀོན་མཆོག་རྒྱ་མཚོའི་མཁྱེན་བརྩེས་མངོན་མཐོ་ཡན་ལག་འབུམ་སྡེའི་
ཆོས་སྒོ་འབྱེད། །སྟོན་པ་མཆོག་གི་རྒྱལ་ཚབ་དམ་པ་བཤད་སྒྲུབ་བསྟན་པའི་གསལ་བྱེད་
དང་། །འཇིགས་ བྲལ་ ཀུན་ མཁྱེན་ སྲས་ ཀྱི་ ཐུ་ བོ་ རྒྱལ་ བ་ རྒྱ་ མཚོའི་གདུང་ འཚོབ་ པ། །
མཆོག་ གི་ སྤྲུལ་ སྐུ་ རྩོད་ བྲལ་ གྲགས་པའི་རྔ་ཆེན་སྲིད་གསུམ་ཁྱབ་པར་སྒྲོག །ལུང་དང་
རྟོགས་པའི་ཆོས་ཀྱི་གཏེར་མཛོད་ལེགས་བཤད་འདོད་དགུ་འབྱུང་བའི་གནས། །མཁས་
།
- 1 -

དཔལ་ཁང་ལོ་ཙཱ་བ་ཀརྨ་འཕྲིན་ལས་གཉིས་པའི་གསུང་།
-་
-་
དང་གྲུབ་པའི་དབང་པོ་ཟླ་མེད་རྒྱལ་སྲས་གཙུག་ལག་ཕྲེང་བ་ཡི། །གཞལ་མེད་བཀའ་དྲིན་
སྙིང་ནས་རབ་དྲན་པའི། །མོས་གུས་ཤུགས་དྲག་མཁའ་ལ་མི་ཤོང་བས། །རབ་འབྱམས་
ཞིང་བརྒྱའི་རྡུལ་སྙེད་ལུས་སྤྲུལ་བའི། །ཡན་ལག་མཆོག་གིས་བཏུད་དེ་ཕྱག་འཚལ་ཞིང་། །
དེ་སྙེད་མགྲིན་རེར་ལྟེ་བརྒྱ་གཡོ་བ་ལས། །བསྟོད་དབྱངས་རྒྱ་མཚོའི་སྤྲིན་གྱིས་བསྔགས་
བགྱིད་ན། །ལུས་ ངག་ ཡིད་ ལ་ སྐུ་ གསུང་ ཐུགས་ རྡོ་ རྗེའི། །བྱིན་ རླབས་ དངོས་ གྲུབ་ ཕུན་
ཚོགས་དེང་སྩོལ་ཞིག །གཞན་ཡང་གང་ཐུགས་ཉེར་ཞིའི་མཁའ་ལ་ཡེ་ཤེས་ཐུགས་རྗེའི་
སྤྲིན་གཏིབས་ནས། །དམ་ཆོས་ བདུད་ རྩིའི་ གྲུ་ ཆར་ འབེབས་ པས་ དགེ་ བའི་ ལོ་ འབྲས་
མཆོག་བསྐྲུན་པའི། །མཚན་ལྡན་བླ་མ་བརྒྱད་ཅུ་རྩ་ལྔ་ཡོན་ཏན་ཁུར་གྱིས་ཆེས་ལྕི་བ། །དེ་
དག་ཀུན་ལའང་སྒོ་གསུམ་རབ་དང་བཀའ་དྲིན་དྲན་པའི་སྤྱི་བོས་འདུད། །བསོད་ནམས་
ཚོང་ཟོང་བརྒྱ་ཕྲག་གིས་ རྙེད་ རིན་ཐང་ ཆེ་ བའི་ ཡིད་བཞིན་ནོར། །འཇིག་རྟེན་ ཆེ་ དགུའི་
གཙུག་གི་ཅོད་པན་ཚོགས་གཉིས་འབྲས་བུ་བསྐྲུན་པའི་ཞིང༌། །གང་ལ་ཅི་འདོད་སྐྱེ་དགུའི་
དཔག་བསམ་ ཕན་བདེའི་དངོས་ཀུན་སྩོལ་བའི་གཉེན། །གཞར་ཡང་བསླུ་མེད་སྐྱོབ་ པ་
མཐར་ཕྱིན་དཀོན་མཆོག་རྣམ་གསུམ་ཕྱག་བྱའི་གནས། །མཆོག་ཏུ་རྡུལ་བྲལ་ཡེ་ཤེས་སྤྱན་
གྱིས་མཐའ་ཡས་ཤེས་བྱའི་ཆོས་ཀུན་གཟིགས། །ཉོན་མོངས་རབ་དྲག་སྙིགས་མའི་འགྲོ་
ལ་རྣམ་འགྱུར་མི་མངའ་སྙིང་རྗེའི་ཐུགས། །ལུས་ཅན་བསམ་པའི་ཁྱད་པར་ཇི་བཞིན་ཐེག་
པ་གསུམ་ལམ་གསལ་མཛད་པ། །མཉམ་མེད་སྐུ་མངའ་ཤཱཀྱ་སེང་གེ་ལྷ་མིའི་སྟོན་པར་
གུས་ཕྱག་འཚལ། །ཆོས་ཉིད་མཁའ་ལྟར་ཟབ་ཞིའི་དབྱིངས་ལས་གཟུགས་སྐུའི་སྣང་བ་
འཆར་མཁས་པས། །གསང་ཆེན་རིགས་གཅིག་རིགས་བརྒྱའི་ཡེ་ཤེས་སྒྱུ་མའི་མིག་འཕྲུལ་
སྤྲོ་ཞིང་སྡུད། །དཔའ་བོ་རྣལ་འབྱོར་མར་བཅས་ལྷག་པའི་ལྷ་ཡི་འཁོར་ལོའི་བྱིན་རླབས་
ཀྱིས། །བློ་གྲོས་སྤོབས་པ་ཟབ་ཅིང་རྒྱ་ཆེ་དངོས་གྲུབ་དམ་པའི་མཆོག་སྦྱིན་སྩོལ། །དཔའ་
ཆེན་དུད་སྤྲིན་བསྐྱོད་འདྲའི་གཟུགས་འཆང་གཟི་བྱིན་བསྐལ་པའི་མེ་དཔུང་འཁྲུག །རྔམ་
འཇིགས་ རྡོ་ རྗེའི་ མཚོན་ ཆ་ རབ་ གཟིངས་ ཧཱུཾ་ ཕཊ་ འབྲུག་གི་ང་རོ་སྒྲོག །དྲན་པས་བདུད་
དགྲའི་ སྙིང་ སོགས་ འགེམས་ བྱེད་ དམ་ ཅན་ རྒྱ་ མཚོའི་མཐུ་སྟོབས་ ཀྱིས། །དགེ་ ལེགས་
- 2 -

དཔལ་ཀརྨ་པའི་དགོངས་པ་གསལ་བར་བྱེད་པའི་བསྟན་བཅོས་ཐར་པའི་ལམ་ཆེན་བགྲོད་པའི་ཤིང་རྟ།
།
འདིས་ མཚོན་ སྒོ་ གསུམ་ ལེགས་ སྤྱད་ མཐའ་དག་གེགས་མེད་མཐར་ཕྱིན་མཛོད། །གང་
ཞིག་ཨུ་དུམྦཱ་ར་སྟེང་འཕེལ་ལམ་སྟེང་རྒྱས་ལྟ་བུར་བརྒྱ་ལམ་ན་ཡང་རྙེད་དཀའ་ཞིང༌། །བརྒྱ་བྱིན་
ཐོགས་ པའི་ ཕལ་ཆེན་ལས་ནོར་བུའི་མཆོག་ཏུ་བཤད་ནོར་ བུ་ ཇི་ བཞིན་ ཡིད་ ལ་ མངོན་ འདོད་ འབྲས་
སྦྱིན་ལ། །བརྒལ་དཀའ་སྲིད་མཚོའི་ཕ་རོལ་སྒྲོལ་ལ་རྩ་ལག་མཚུངས་མེད་གྲུ་འདྲ་བ། །
དལ་བའི་རྟེན་འདི་བསྐལ་བརྒྱར་བསྒྲུབས་པའི་བསོད་ནམས་ཚོང་ཟོང་གིས་སྙེད་ཀྱང་།
འདི་ ན་ ཕལ་ ཆེར་ སྲིད་བདེའི་ རོར་བཅགས་(ཆགས་ ) རྣམ་གཡེང་ རླུང་ གིས་ཤིང་བལ་
བཞིན། །ལ་ལ་ཚིག་ཕྲེང་སྨིག་རྒྱུའི་ཆུ་ལ་རི་དྭགས་ལྟ་བུར་སྲེད་པས་ངན། །ཁ་ཅིག་རྙེད་
བཀུར་ཁྲི་ལ་རྣམ་བསྒྱིངས་གཞན་ཟེར་བྲག་ཅ་དབྱངས་སུ་ལེན། །གཞན་དག་རྩྭ་ རྩེའི་ཆུ་
ཐིགས༌དང༌འདྲའི་ལེགས་བཤད་ཕྲ་མོས་སིམ་པ་ལས། །གཞུང་ལུགས་མི་འདྲའི་ཆུ་ཀླུང་
བརྒྱ་བགྱེད་ཟབ་དོན་ རིན་ཆེན་དུ་མའི་མཛོད། །མཐའ་དབུས་མེད་པའི་གསུང་ ཪབ་ རྒྱ་
མཚོའི་ཕྱོགས་སུ་ཡིད་ཙམ་ལྟ་བའང་སུ། །དེ་ཕྱིར་ཆོས་སྒོ་བྱེ་བའི་འབྱུང་གནས་ཟབ་ཅིང་རྒྱ་
ཆེའི་ལེགས་བཤད་འདིའང་། །བློ་ཆུང་སྐལ་མཉམ་ ཕྲག་དོག་ རྩུབ་པའི་སྐྱེ་བོ་ཕལ་གྱིས་
དོན་མི་གཉེར། །དེ་ལྟ་ཉིད་ནའང་རང་བློ་བགྲང་ཡས་ཆོས་ཀྱི་ཚུལ་ལ་ལེགས་གོམས་ཤིང་། །
མང་དུ་ཐོས་པ་རྒྱ་ཆེའི་སྙིང་པོ་སྒྲུབ་པས་ཉམས་སུ་བླང་ཕྱིར་དང༌། །ཕྱི་མའི་ཕྱི་མཐར་སྐལ་
མཉམ་གཞན་ལ་ཕན་པའི་ཚུལ་ཡང་བཀག་མིན་ཕྱིར། །ཤིན་ཏུ་བྱ་དཀའ་ངལ་བརྒྱའི་ཁུར་
འདི་ཡང་དག་དོན་གྱིས་སྟོང་པའང་མིན། །ཀ་ཡེ་གཟུར་གནས་ཡིད་གཞུངས་བློ་གསལ་
བསོད་ནམས་བཟང་ལྡན་འགའ་མཆིས་ན། །རྣམ་དག་གྲུབ་པའི་སྲོག་ཤིང་རབ་བརྟན་ལུང་
རིགས་འཁོར་ལོ་འབུམ་ལྡན་པ། །མཐོ་རིས་ཐར་པའི་ལམ་ཆེན་བགྲོད་ལ་ཤིན་ཏུ་གཅེས་
པའི་ཡིད་བཞིན་ནོར། །ཁོ་བོའི་བསྟན་བཅོས་ཤིང་རྟ་ཆེ་འདི་དགའ་བའི་ཡིད་ཀྱིས་བསྟེན་
པར་ བྱོས། །ཕྱི་ནང་གྲུབ་ པའི་མཐའ་དང་ རིག་པའི་གནས། །མངོན་པར་མཐོ་དང་ངེས་
ལེགས་ཕན་བདེའི་སྒོ། །ཐེག་པ་གསུམ་གྱི་གཞི་ལམ་འབྲས་བུའི་ཆོས། །མ་འདྲེས་མ་ཚང་
མེད་པ་ཤིང་རྟའི་སྲོལ། །རྡོ་རྗེའི་ཐེག་མཆོག་སྤྱི་དང་བྱེ་བྲག་ཏུ། །བྱ་སྤྱོད་རྣལ་འབྱོར་རྒྱུད་
ཀྱི་ རྣམ་ གཞག་ དང་། །རྣལ་ འབྱོར་ ཆེན་ པོའི་ དབང་ དང་ རིམ་ གཉིས་ ལམ། །རྒྱུ་ཐབས་
- 3 -

དཔལ་ཁང་ལོ་ཙཱ་བ་ཀརྨ་འཕྲིན་ལས་གཉིས་པའི་གསུང༌།
འབྲས་བུའི་རྒྱུད་གསུམ་གསང་བའི་དོན། །ཁྱད་པར་རྒྱུད་རྒྱལ་ཀུན་གྱི་མཐར་ཐུག་པ། །ཨེ་
ཝཾ་གཉིས་མེད་དཔལ་ལྡན་དུས་འཁོར་གྱི། །གསང་དོན་ཟུང་འཇུག་ཐེག་པར་གཅིག་སྦྱོར་
ཚུལ། །མ་ལུས་ཤིན་ཏུ་གསལ་བར་རྣམ་ཕྱེ་བ། །ཨ་ཧོ་གཅིག་མཐོང་བ་ན་ཀུན་མཐོང་བའི། །
འཕྲུལ་གྱི་མེ་ལོང་རབ་དང་ཟླ་ཤེལ་འདིའི། །རིན་ཐང་གཞལ་ལ་ལྷ་མི་གདེངས་ཅན་གྱི། །
རིན་ཆེན་ཀུན་ཡང་འདི་ན་རྩྭ་མཚུངས་ཉིད། །དབྱངས་སྙན་གཅིག་ཐོས་པ་ན་ཀུན་ཐོས་
པའི། །ལེགས་བཤད་གཏམ་བཟང་མཚུངས་ པ་མེད་ པ་འདིར། །ཚངས་པའི་མགྲིན་བརྒྱ་
བསྡེབས་ པའི་གླུ་ སྒྲས་ཀྱང་། །བྱེ་བ་འབུམ་ཕྲག་ཆར་ཡང་བསྒྲུན་མི་ཕོད། །ཟབ་གསང་
གཅིག་ཤེས་པ་ན་ཀུན་ཤེས་པའི། །ཆོས་ཚུལ་འདི་འདྲ་མ་ལུས་རྒྱལ་རྣམས་ཀྱི། །དགོངས་
པའི་སྙིང་པོ་བགྲོས་ཏེ་དགྱེས་སྩལ་བའི། །ཐུགས་ཀྱི་གཅེས་མཛོད་གཅིག་པུར་གདོན་མི་
ཟ། །དེ་ཕྱིར་ས་གསུམ་རྙེད་དཀའི་ཡིད་བཞིན་ནོར། །ཆོས་སྒོ་བརྒྱད་ཁྲིའི་ལེགས་བཤད་
འདོད་དགུའི་གཏེར། །ཐར་འདོད་སྐྱེ་དགུའི་ཅོད་པན་མཛེས་པའི་རྒྱན། །སྲིད་གཞིའི་ངོ་
མཚར་ཀུན་གྱི་རབ་དང་ཕུལ། །སྔོན་མེད་བསྟན་བཅོས་ཐར་ལམ་ཤིང་རྟ་ཞེས། །བྱང་ཆུབ་
གོ་ འཕང་བགྲོད་ ལ་གཅེས་པའི་ནོར། །གང་འདིའི་གླེགས་བམ་མཁས་ཀུན་དགའ་བའི་
དཔྱིད། །ལེགས་མཐོང་མིག་གི་སྐལ་བ་ཕུལ་བྱུང་ཞིང་། །སྤེལ་ལེགས་ཚིག་གི་སྦྱོར་བ་
མངོན་ཐོས་པའི། ། །རྣ་བ་དེ་ཡང་ ལེགས་ བྱས་བདུད་རྩིའི་སྣོད། །འདི་དོན་ཟབ་མོ་ཉེར་
སེམས་སྐལ་བཟང་དེའི། །ཡིད་ནི་གཞར་ཡང་མ་རྨོངས་ཀུན་མཁྱེན་བཞིན། །དེ་སླད་བློ་
གསལ་ཡིད་གཞུངས་གྲོགས་མཆིས་ན། །དང་བས་འདིར་སྤྱོན་གཙུག་གི་རྒྱན་འདི་ལོང་། །
འདི་ཉིད་མཐོང་དང་ཐོས་དང་སེམས་པ་ལས། །སྲིད་གནས་ཡངས་པར་རྙེད་པའི་མཆོག་
གཞན་ཅི། །
གང་ཞིག་རྣམ་པར་དཔྱོད་པའི་བློ་གྲོས་ཀྱི་མཐུ་དང་བརྩོན་འགྲུས་ཀྱི་འཇུག་པ་མི་
དམན་ཞིང་སྐལ་བ་དང་བསགས་པ་མཆོག་ཏུ་གྱུར་པའི་གང་ཟག་བདག་བདེ་ལེགས་སུ་
འདོད་པ་དག་གིས། གློག་གི་ཕྲེང་བ་ལྟར་གཡོ་ཞིང་ཆུ་ཤིང་ལྟར་སྙིང་པོ་མེད་ལ་མེ་འབོབ་
ལྟར། སྡུག་བསྔལ་མི་བཟད་པའི་འབྱུང་གནས་སུ་གྱུར་པའི་འཁོར་བའི་བྱ་བ་མཐའ་དག་
- 4 -

དཔལ་ཀརྨ་པའི་དགོངས་པ་གསལ་བར་བྱེད་པའི་བསྟན་བཅོས་ཐར་པའི་ལམ་ཆེན་བགྲོད་པའི་ཤིང་རྟ།
རྒྱང་རིང་དུ་སྤངས་ཏེ།
རང་དང་གཞན་གྱི་གྲུབ་པའི་མཐའ་རྒྱ་མཚོ་ལྟ་བུའི་ཕ་རོལ་ཏུ་སོན་
པར་ བྱས་ ན་ གང་ ཤེས་ པར་ བྱ་ བའི་ གནས་མཐའ་དག་ལ་བསྙེངས་པ་དང༌། བྲལ་བའི་
སྤོབས་པ་ཐོབ་ནས། ཡང་དག་པ་དང་ཡང་དག་པ་མ་ཡིན་པའི་སྟོན་པ་དང་བསྟན་པ་དང་
ལྟ་ བ་ དང་གྲུབ་པ་དང་ ལམ་ཐམས་ཅད་ཀྱི་གནད་གསང་ཕྱིན་ཅི་མ་ལོག་པར་ རིག་ཅིང་
ས་པས་བླང་དོར་གྱི་གནས་ལ་རྨོངས་པ་དང་བྲལ་བའི་ཤེས་རབ་ཆེན་པོས། ཡོན་ཏན་
མཐའ་ཡས་པའི་རྒྱ་མཚོ་དཀོན་མཆོག་རིན་པོ་ཆེ་རྣམས་ཀྱི་སྐུ་གསུང་ཐུགས་མི་ཟད་པ་རྒྱན་
ཤེས་
གྱི་འཁོར་ལོའི་ངོ་མཚར་གྱི་བཀོད་པ་འདུ་མཛད་པའི་ཆོ་འཕྲུལ་དཔག་ཏུ་མེད་པ་མཐོང་བ་
ལ་ཡིད་ཆེས་པ་དང་དགའ་བ་དང་སྤྲོ་བ་དང་དང་བའི་ཤུགས་ཆེན་པོ་ཁོང་ནས་རྒྱས་པས།
ལྷ་དང་ཚངས་པ་དང་བདུད་དང་ཕས་ཀྱི་རྒོལ་བ་སུས་ཀྱང་བཟློག་ཏུ་མེད་པའི་དད་པ་དང་
འདུན་པ་དང་བརྩོན་འགྲུས་དྲག་པོས་གོང་ནས་གོང་དུ་བགྲོད་པའི་ལམ་གྱི་རིམ་པ་འཆུག་
གོལ་ཐམས་ཅད་དང་བྲལ་བ་ལ་ཚུལ་བཞིན་དུ་ཞུགས་པ་ལས། རིང་པོར་མ་ཐོགས་པ་ཉིད་
དུ་ཐར་པ་དང་ཐམས་ཅད་མཁྱེན་པའི་གོ་འཕང་བླ་ན་མེད་པའི་བྱང་ཆུབ་ཆེན་པོ་བདེ་བླག་
ཏུ་བརྙེས་ནས། ཐོག་མ་མེད་པའི་དུས་ནས་ཕན་བཏགས་པས་དྲིན་ཆེ་བའི་མ་རྒན་ ཪིས་
དྲུག་གི་སེམས་ཅན་ཐམས་ཅད་འཁོར་བ་སྡུག་བསྔལ་གྱི་རྒྱ་མཚོ་གཏིང་མཐའ་མེད་པ་ལས་
དབུགས་འབྱིན་པ་ཆེན་པོས་ཕ་རོལ་ཏུ་སྒྲོལ་བའི་དེད་དཔོན་མཆོག་ཏུ་འགྱུར་བ་ཡིན་ལ།
དེའི་ ཕྱིར་ འདིར་ ཡང་ བདེ་བར་ གཤེགས་ པའི་ བསྟན་ པ་ དམ་ པའི་ ཆོས་ མཐའ་ དག་ གི་
དགོངས་དོན་གསལ་བར་བྱེད་པའི་བསྟན་བཅོས་ཀླགས་པ་ཙམ་གྱིས་དོན་ཡོངས་སུ་གྲུབ་
པ་གསུང་རབ་རིན་པོ་ཆེའི་བང་མཛོད་མ་ལུས་ཤིང་ལུས་པ་མེད་པར་ཁ་བྱེ་བ་ལྟ་བུ་ཞིག་
བགྱིད་པར་སྤྲོ་ན།
ཐོག་མར་དོན་གྱི་གཙོ་བོ་རྣམ་པ་གསུམ་སྟེ། རང་གཞན་ནམ་ཕྱི་ནང་གི་ཁྱད་པར།
ཕྱི་རོལ་པའི་ལྟ་གྲུབ་ཀྱི་འདོད་ཚུལ། སངས་རྒྱས་ཀྱི་བསྟན་པའི་རྣམ་གཞག་གོ །དང་པོ་ནི།
སྤྱིར་གང་ཟག་རང་རང་གི་དབང་པོ་དང་མོས་པ་དང་དམིགས་པ་དང་འཛིན་སྟངས་སོགས་
སོ་སོས་ཕྱེ་བའི་ལྟ་བ་དང་གྲུབ་མཐའི་རྣམ་གཞག་མི་འདྲ་བའི་དབྱེ་བ་ཤིན་ཏུ་མང་སྟེ།
- 5-

དཔལ་ཁང་ལོ་ཙྭ་བ་ཀརྨ་འཕྲིན་ལས་གཉིས་པའི་གསུང་། ༼༡༽
སློབ་དཔོན་སྨན་པའི་ཞབས་ཀྱིས་ལྟ་བ་ལྔ་བརྒྱ་བདུན་ཅུ་དང༌། རྟོག་གེ་འབར་བ་ལས་ལྟ་
བའི་རྩ་བ་བརྒྱ་རྩ་བཅུ་དང་དེ་ལས་ཕྱེ་བ་སུམ་བརྒྱ་དྲུག་ཅུ་རྩ་གསུམ་དང་། ཡེ་ཤེས་སྙིང་པོ་
ཀུན་བཏུས་ཀྱི་བཤད་སྦྱར་ལས་ཡ་མཚན་ཅན་གྱི་ལྟ་བ་དགུ་བཅུ་རྩ་དྲུག་དང་། མདོ་སྡེ་
ཚངས་པའི་དྲ་བ་ལས་ལྟ་བ་དྲུག་ཅུ་རྩ་གཉིས་དང་། དད་པ་ཆེར་འབྱུང་གི་མདོ་ལས་དམ་པ་
མ་ཡིན་པའི་ལྟ་བ་ཉི་ཤུ་རྩ་བརྒྱད་དང་། ཐེག་ཆེན་ལ་དད་པར་རབ་ཏུ་སྒོམ་པའི་མདོ་ལས་
ལྟ་ངན་ཉི་ཤུ་རྩ་དྲུག་གསུང་པ་དང་། གཞན་ཡང་འཇིགས་ཚོགས་ལ་ལྟ་བ་ཉི་ཤུ་དང་། རྟོག་
དཔྱོད་ཀྱི་ལྟ་བ་ལས་ཕ་རོལ་སྨྲ་བ་བཅུ་དྲུག་དང་། ལུང་མ་བསྟན་གྱི་ལྟ་བ་བཅུ་བཞི་དང་།
མཐར་འཛིན་གྱི